Source: http://docplayer.fi/24678901-Rahola-tykkitienkatu-asemakaava-alueen-lepakkokartoitus-2006.html
Timestamp: 2019-12-10 05:06:36+00:00
Document Index: 10885003

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Rahola, Tykkitienkatu asemakaava-alueen lepakkokartoitus PDF Ilmainen lataus
Download "Rahola, Tykkitienkatu asemakaava-alueen lepakkokartoitus 2006"
1 Rahola, Tykkitienkatu asemakaava-alueen lepakkokartoitus 2006 Kartoitusraportti Syyskuu 2006 Yrjö Siivonen & Terhi Wermundsen Wermundsen Consulting Oy / Batcon Group
2 Sisällys 1. Johdanto Tutkimusalue ja menetelmät Tulokset ja niiden tarkastelu Yhteenveto Lähdeluettelo...7 1
3 1. Johdanto Tampereen Raholassa sijaitsevan Tykkitienkadun asemakaava-alueen ympäristössä lepakoita on kartoitettu aiemmin kesällä 2002 tehdyn Tampereen kantakaupungin lepakkokartoituksen yhteydessä (Siivonen 2002a). Alueelta ei tuolloin tavattu lepakoita. Lähimmät lepakot tavattiin tuolloin Villilänsaaren ympäristöstä. Kesällä 2006 tehdyn lepakkokartoituksen tarkoituksena oli löytää lepakoiden lisääntymis- ja levähdyspaikkoja, kulkureittejä sekä tärkeitä ruokailualueita. Alue käytiin läpi ristiin rastiin kävellen eli mahdollisimman perusteellisesti. 1.1 Suomen lepakot Maailman noin 1200 lepakkolajista Suomesta on tavattu 11 lajia (Siivonen & Sulkava 1999, Siivonen & Wermundsen 2003, Wermundsen & Siivonen 2004): -vesisiippa (Myotis daubentonii) -lampisiippa (Myotis dasycneme) -isoviiksisiippa (Myotis brandtii) -viiksisiippa (Myotis mystacinus) -ripsisiippa (Myotis nattereri) -isolepakko (Nyctalus noctula) -pohjanlepakko (Eptesicus nilssonii) -kimolepakko (Vespertilio murinus) -vaivaislepakko (Pipistrellus pipistrellus) -pikkulepakko (Pipistrellus nathusii) -korvayökkö (Plecotus auritus) Kaikki Suomen lepakot ovat hyönteissyöjiä. Ne saalistavat kesäöisin hyönteisiä kaikuluotaamalla niitä ultraäänien avulla. Lepakoiden ääniä kuunnellaan ultraäänidetektorilla ja lajit voidaan tunnistaa kaikuluotausäänien perusteella. Myös lepakkolajien saalistuspaikat ja -tavat poikkeavat toisistaan. Talvella hyönteisiä on rajoitetusti saatavilla, joten lepakot vaipuvat talveksi horrokseen tai muuttavat Keski-Eurooppaan. Isolepakko, kimolepakko, pikkulepakko ja vaivaislepakko saapuvat Suomeen toukokuun lopussa ja poistuvat syyskuun alussa. Vesisiippa, lampisiippa, isoviiksisiippa, viiksisiippa, ripsisiippa, pohjanlepakko ja korvayökkö talvehtivat Suomessa (Siivonen & Sulkava 1999, Siivonen & Wermundsen 2003). Ne hakeutuvat lokakuussa mm. luoliin, kallionhalkeamiin, kivikasoihin ja rakennuksiin, joissa ne horrostavat talven noin 0 5 asteen lämpötilassa. Lepakot heräävät horroksesta huhti toukokuussa. Lepakkojen tarkkaa levinneisyyttä ei ole Suomessa selvitty. Kaikki 11 lajia esiintyvät Etelä-Suomessa (Siivonen 2001, 2002a, 2002b, 2002c, 2002d, 2003, 2004, 2005a, 2005b, Siivonen & Wermundsen 2003a, Siivonen & Wermundsen 2003b, Wermundsen & Siivonen 2004). Vesisiippaa, isoviiksisiippaa ja viiksisiippaa esiintyy noin Kajaanin tasolle saakka (Wermundsen & Siivonen 2006). Ripsisiippaa esiintyy harvalukuisena 2
4 eteläisessä Suomessa. Lampisiippaa on havaittu ensimmäisen kerran maassamme vuonna 2002 (Siivonen & Wermundsen 2003a). Pikkulepakko on muuttavista lepakoista yleisin. Sitä esiintyy pääasiassa Suomenlahden rannikon läheisyydessä, mutta maailman pohjoisin pikkulepakkohavainto on tehty Rautalammelta (Siivonen & Wermundsen 2003b, Wermundsen & Siivonen 2004). Isoja kimolepakkoa tavataan muutama yksilö vuosittain (esim. Siivonen 2004). Ne liikkuvat meillä yleensä yksittäin. (Wermundsen 2003). Vaivaislepakko esiintyy hyvin harvalukuisena Etelä-Suomessa (Wermundsen & Siivonen 2004). Pohjoista kohti mentäessä lajien määrä vähenee. Pohjanlepakko on Suomessa laajimmalle levinnyt laji, jonka kolonioita löytyy Lappia myöten. Suomen Lapista on toistaiseksi löydetty ainoastaan pohjanlepakkoa (Siivonen & Sulkava 1999), mutta Ruotsin Pajalassa on ollut kimolepakkoyhdyskunta (Ryberg 1947). Lepakot ovat pitkäikäisiä. Ne saattavat elää jopa 30-vuotiaiksi. Lepakot parittelevat syksyllä ja naaraat saavat juhannuksen tienoilla yleensä yhden poikasen. Muuttavilla lajeilla ja pohjanlepakolla voi olla kaksikin poikasta. Naaraat kerääntyvät synnyttämään yhdyskuntiin, mutta koiraat esiintyvät kesällä yleensä yksittäin. Lepakot voivat yhtenä yönä siirtyä useita kilometrejä eli niiden päiväpiilot eivät välttämättä sijaitse sellaisen alueen läheisyydessä, jossa niitä tavataan öisin runsaasti saalistamassa. Lepakot kuulevat toistensa kaikuluotausäänet ja hyvälle apajalle kiiruhtaa yleensä useita lepakoita. Yksin saalistavat lepakot ovat usein koiraita. Lepakoiden runsas tai säännöllinen esiintyminen kesällä jollain alueella ei myöskään automaattisesti tarkoita, että lepakot talvehtisivat tällä alueella. Kaikki Euroopan Unionin alueella esiintyvät lepakot kuuluvat EU:n luontodirektiivin liitteeseen IV (a). Luonnonsuojelulain 49 :n mukaan kaikkien luontodirektiivin liitteeseen IV (a) kuuluvien eläinlajien lisääntymis- ja levähdyspaikkojen hävittäminen ja heikentäminen on kielletty. Lisäksi lampisiippa on luontodirektiivin liitteessä II ja Maailman luonnonsuojeluliitto (IUCN) on luokitellut lajin tilan vaarantuneeksi. Lisääntymis- ja levähdyspaikkojen lisäksi myös lepakoiden ruokailualueet tulee kartoittaa ja säästää. Kaikki Suomen lepakot ovat luonnonsuojelulailla rauhoitettuja. LSL 39 :n mukaan kiellettyä on rahoitettujen eläinten tahallinen tappaminen tai pyydystäminen, pesien sekä munien ja yksilöiden muiden kehitysasteiden ottaminen haltuun, siirtäminen toiseen paikkaan tai muu tahallinen vahingoittaminen sekä tahallinen häiritseminen, erityisesti eläinten lisääntymisaikana, tärkeillä muuton aikaisilla levähdysalueilla tai muutoin niiden elämänkierron kannalta tärkeillä paikoilla, joita ovat esimerkiksi lepakoiden ruokailualueet. Suomi on mukana Euroopan lepakoidensuojelusopimuksessa, joka velvoittaa suojelemaan myös lepakoiden ruokailualueet ja niille päiväpiiloista ja lisääntymisyhdyskunnista johtavat lentoreitit. Alueellinen ympäristökeskus voi yksittäistapauksissa myöntää luvan poiketa luonnonsuojelulain 39 :n ja 49 :n kielloista. Asetuksella voidaan eliölaji Suomessa säätää uhanalaiseksi (LSL 46 ) ja edelleen erityisesti suojeltavaksi (LSL 47 ) lajiksi. Ripsisiippa on Suomessa luokiteltu uhanalaiseksi ja erityisesti suojeltavaksi. Maankäyttö- ja rakennuslain mukaan kaavojen ekologiset vaikutukset on selvitettävä. Selvitykset tulee tehdä koko siltä alueelta, jolla kaavalla voidaan arvioida olevan 3
5 olennaisia vaikutuksia. Kartoitusalueen tulisi joskus olla jopa kaava-aluetta suurempi, sillä MRL 9 :n mukaan selvitykset on tehtävä koko siltä alueelta, jolla kaavalla voidaan arvioida olevan vaikutuksia. Huomioon otettavia ovat erityisesti uhanalaiset lajit sekä luontodirektiivin liitteeseen IV kuuluvat lajit eli myös lepakoiden tilanne tulee selvittää koko kaava-alueelta. Lepakkolajeilla on erilaiset vaatimukset elinolojen suhteen, joten kaavoitusta varten on tärkeää saada lajikohtaista tietoa. Lepakkokartoitus tulisi myös uusia säännöllisesti, koska luonnonsuojelu-asetuksen 2 :n mukaan luonnonvaraisten eliölajien seuranta on järjestettävä siten, että sen pohjalta on arvioitavissa lajien suojelutaso. 2. Tutkimusalue ja menetelmät Kartoitusalue Rahola, Tykkitienkatu on merkitty alla olevaan karttaan punaisella viivalla. Tampereen kaupunki 2006 Rahola, Tykkitienkatu asemakaava-alueella kesällä 2006 tehdyn lepakkokartoituksen tarkoituksena oli löytää lepakoiden lisääntymis- ja levähdyspaikkoja, kulkureittejä sekä tärkeitä ruokailualueita. Kartoitus täyttää maankäyttö- ja rakennuslain vaatimukset sekä noudattaa Suomen ympäristökeskuksen ohjeistusta Luontoselvitykset ja luontovaikutusten arviointi kaavoituksessa, YVA-menettelyssä ja Natura-arvioinneissa (Söderman, T. 2003). Kartoituksen osallistuivat lepakkokartoittajat Yrjö Siivonen, Terhi Wermundsen ja Christof Siivonen Batcon Groupista. Alueisiin tutustuttiin ensin päiväsaikaan. Yöaikaan lepakoita etsittiin kartoitusalueelta kuuntelemalla niiden päästämiä kaikuluotausääniä ultraäänidetektorien avulla. Tarvittaessa äänet nauhoitettiin ja analysoitiin myöhemmin tietokoneella. Kartoitusta tehtiin käymällä aluetta läpi ristiin rastiin ripeästi ja tasapuolisesti. Öinen lepakkokartoitus perustuu lepakoiden kaikuluotausääniin. Lepakot kaikuluotaavat hyönteisiä ja lentävät paikasta toiseen yön pimeydessä äännellen ultraäänillä. Lepakoilla on lajityypilliset kaikuluotausäänensä, joita ihminen ei yleensä kuule ilman lepakkodetektoria. Tässä tutkimuksessa käytettiin ruotsalaisen Pettersson Elektronik AB:n D240x -merkkisiä ultraäänidetektoreita sekä äänien nauhoittamiseen DATnauhuria ja tietokonetta. Tallennetut äänet analysoitiin BatSound Pro -ohjelmistolla. 4
6 Lepakkoja tarkkailtiin myös pimeänäkölaitteen avulla. 3. Tulokset ja niiden tarkastelu Kesällä 2006 kartoitusalueelta tavattiin pohjanlepakko ja korvayökkö. Suurin osa alueesta on vanhaa hiekkakuoppaa. Alueella käytiin kesän aikana neljä kertaa. Kesäkuussa alueella havaittiin kaksi pohjanlepakkoa käyntikerralla. Toinen pohjanlepakko saalisti Nokiantien ja Tykkitienkadun risteyksessä ja toinen saalisti hiekkakuopan reunojen suuntaisesti. Heinäkuun alkupuolella havaittiin neljä pohjanlepakkoa käyntikerralla. Kaksi saalisti Nokiantien ja Tykkitienkadun risteyksessä. Kaksi saalisti hiekkakuopan reunoja kierrellen. Heinäkuun loppupuolella ei alueelta tavattu lepakoita, mutta elokuussa tavattiin kaksi pohjanlepakkoa ja yksi korvayökkö käyntikerralla. Toinen pohjanlepakko saalisti Nokiantien ja Tykkitienkadun risteyksessä, toinen hiekkakuopan reunoja kierrellen. Korvayökkö saalisti hiekkakuopan keskellä olevien pusikoiden ympärillä, pimeimmässä kohdassa, missä katuvalon lamppu oli palanut. Tampereen kaupunki 2006 Raholan Tykkitienkadun asemakaava-alue on entinen hiekkakuoppa. 4. Yhteenveto Rahola, Tykkitienkatu asemakaava-alue on tyypillistä pohjanlepakon elinaluetta. Pohjanlepakot viihtyvät rannan lähellä olevien harjujen läheisyydessä, jonne tuuli usein tuo hyönteisiä rannoilta. Pohjanlepakot hakeutuvat Nokiantien kirkkaiden valojen luokse 5
7 saalistamaan valon sekoittamia hyönteisiä. Pohjanlepakoita esiintyi kartoitusalueen ympäristössä Nokiantien ja Vanha kirkkotien risteyksestä Nokiantien ja Likolammenkadun risteykseen ja siitä Likolammille kesän aikana noin kymmenen kappaletta. Alueen lepakot ovat siis yhteisiä Raholan Teeri- Villilän asemakaava-alueen kanssa. Alueen läheisyydessä, Nokiantien ympäristössä, oli todennäköisesti pohjanlepakoiden lisääntymiskolonia. Alueelta tavattiin lepakoita niin niukasti, ettei siellä ole yhtään luokittelun I III piiriin kuuluvaa tärkeää lepakkoaluetta. Alueelta ei löydetty kartoitusaikana lepakoiden lisääntymis- tai levähdyspaikkoja eikä tärkeitä ruokailualueita. 6
8 5. Lähdeluettelo Ryberg, O Studies on bats and bat parasities. Svensk Natur. Stockholm. 330 s. Siivonen, Y. 2005a. Nurmijärven lepakkokartoitus s. Siivonen, Y. 2005b. Ikaalisten kaupungin lepakkokartoitus s. Siivonen, Y Helsingin lepakkolajisto ja tärkeät lepakkoalueet vuonna Helsingin kaupungin ympäristökeskuksen julkaisuja 3/ s. Siivonen, Y Raision kaupungin lepakkokartoitus s. Siivonen, Y. 2002a. Tampereen kantakaupungin lepakkokartoitus Joulukuu Kartoitusraportti. Tampereen kaupunki, ympäristövalvonta, Dno YVI: 113/649/03.17 s. Siivonen, Y. 2002b. Espoon eteläosien lepakkokartoitus Espoon ympäristölautakunnan julkaisu 3/ s. Siivonen, Y. 2002c. Vantaan kaupungin lepakkokartoitus Vantaan kaupunki. Ympäristökeskus, C18: s. Siivonen, Y. 2002d. Järvenpään kaupungin lepakkokartoitus , loppuraportti joulukuu s. Siivonen, Y Järvenpään kaupungin lepakkokartoitus , vaihe I:n raportti joulukuu s. Siivonen, L. ja Sulkava, S Pohjolan nisäkkäät. Otava, Helsinki. 224 s. Siivonen, Y. ja Wermundsen, T. 2003a. First records of Myotis dasycneme and Pipistrellus pipistrellus in Finland. Vespertilio 7: Siivonen, Y. ja Wermundsen, T. 2003b. Distribution of Nathusius' pipistrelle Pipistrellus nathusii in Finland. Studia Chiropterologica 3 4: Söderman, T Luontoselvitykset ja luontovaikutusten arviointi kaavoituksessa, YVA-menettelyssä ja Natura-arvioinneissa. Ympäristöopas 109. Suomen ympäristökeskus, Helsinki. Wermundsen, T. ja Siivonen Y. 2004: Distribution of Pipistrellus species in Finland. Myotis 41 42: Wermundsen, T. ja Siivonen Y. 2006: Factors affecting the distribution of Daubenton's bat in Finland: comparison with the Northern bat. Myotis (painossa). 7
Kouvolan keskeisen kaupunkialueen osayleiskaava kaavaselostuksen liite 15 Lepakkopotentiaalin arviointi 214 Kouvolan keskeisen kaupunkialueen osayleiskaava Timo Metsänen & Petri Parkko 6.1.214 Luontoselvitys